钦定古今图书集成/明伦汇编/氏族典/第632卷 > 《郑樵通志》 > 纳合椿年
## 钦定古今图书集成/明伦汇编/氏族典/第632卷 > 《郑樵通志》 > 纳合椿年

按《金史纳合椿年传》：“椿年本名乌野。初置女直字，立
学官于西京，椿年与诸部儿童俱入学，最号警悟。久
之，选诸学生送京师，俾上京教授，耶鲁教之，椿年在
选中，补尚书省令史，累官殿中侍御史，改监察御史。
海陵为相，荐为右司员外郎，编定新制。海陵篡立，以
为谏议大夫。椿年有酒失，海陵使之戒酒，遂终身不”
复饮。改秘书监，修起居注，授世袭猛安，为翰林学士，
兼御史中丞。正隆初，起上京诸猛安于中都、山东等
路安置，以劳赐玉带、闲厩马。奉迁山陵，还，为都点检，
赐今名，拜参知政事。正隆二年薨。追封特进、谭国公，
谥忠辩。以长子参谋合为定远大将军，次子《合荅》为
忠武校尉。椿年有宰相才，好推挽士类，然颇营产业，
为子孙虑，冒占官田八百馀顷，世颇以此讥椿年云。